Ehdotus neuvoston asetukseksi tuottajaryhmistä ja niiden liitoista (KOM(96)0058 - C4-0236/96 - 96/0046(CNS))

Ehdotus hyväksyttiin seuraavin tarkistuksin:

(Tarkistus 12)

Johdanto-osan 1 kappale

>Alkuperäinen teksti>

19 päivänä kesäkuuta 1978 annettuun neuvoston asetukseen (ETY) N:o 1360/78 tuottajaryhmistä ja niiden liitoista on tullut paljon olennaisia muutoksia; sen vuoksi on selkeää ja järkevää tehdä kodifikaatio tästä asetuksesta

>EP:n äänestyksessä hyväksytty teksti>

19 päivänä kesäkuuta 1978 annettuun neuvoston asetukseen (ETY) N:o 1360/78 tuottajaryhmistä ja niiden liitoista on tullut paljon olennaisia muutoksia; sen vuoksi on selvyyden ja järkiperäisyyden vuoksi on syytä muuttaa kyseisiä säännöksiä,

(Tarkistus 13)

3 artiklan 2 kohdan neljäs luetelmakohta

>Alkuperäinen teksti>

- merentakaisissa departementeissa CN-koodiin 0102 kuuluviin eläviin nautoihin, CN-koodeihin alkaen ex 0201 ja ex 0202 kuuluviin naudan ruhoihin, yhdistetyn nimikkeistön lukuun 6 kuuluviin eläviin kasveihin ja kukkaviljelytuotteisiin, niihin yhdistetyn nimikkeistön lukuihin 7 ja 8 kuuluviin tuoreisiin hedelmiin ja vihanneksiin, joita asetus (ETY) N:o 1035/72 ei kata, sekä CN-koodiin 0905 00 00 kuuluvaan vaniljaan ja CN-koodiin 1211 kuuluviin kasveihin,

>EP:n äänestyksessä hyväksytty teksti>

- merentakaisissa departementeissa CN-koodiin 0102 kuuluviin eläviin nautoihin, CN-koodeihin alkaen ex 0201 ja ex 0202 kuuluviin naudan ruhoihin, yhdistetyn nimikkeistön lukuun 6 kuuluviin eläviin kasveihin ja kukkaviljelytuotteisiin, niihin yhdistetyn nimikkeistön lukuihin 7 ja 8 kuuluviin tuoreisiin hedelmiin ja vihanneksiin, joita asetus (EY) N:o 2200/96(1) ei kata, sekä CN-koodiin 0905 00 00 kuuluvaan vaniljaan ja CN-koodiin 1211 kuuluviin kasveihin,

(1) EYVL L 297, 21.11.1996, s. 1

(Tarkistus 14)

6 artiklan 1 kohdan c alakohdan toinen alakohta

>Alkuperäinen teksti>

Jäsenvaltiot voivat sallia tämän velvoitteen korvaamisen velvoitteella saattaa markkinoille koko kaupan pidettävä sellaisten tuotteiden tuotanto, joiden suhteen ryhmä tai liitto heidät hyväksyy, joko jäsenten nimissä ja jäsenten lukuun tai jäsenten lukuun, mutta ryhmän ja liiton nimissä tai ryhmän ja liiton nimissä ja näiden lukuun. Ryhmä tai liitto voi kuitenkin sallia jäsentensä saattaa markkinoille osan tuotannosta ensimmäisen luetelmakohdan mukaisesti.

>EP:n äänestyksessä hyväksytty teksti>

Jäsenvaltiot voivat sallia tämän velvoitteen korvaamisen velvoitteella saattaa markkinoille, ryhmän tai liiton toimesta, koko kaupan pidettävä sellaisten tuotteiden tuotanto, joiden suhteen ryhmän tai liiton jäsenet nimissään ja lukuunsa heidät hyväksyvät, tai jäsenten lukuun, mutta ryhmän ja liiton nimissä tai ryhmän ja liiton nimissä ja näiden lukuun. Ryhmä tai liitto voi kuitenkin sallia jäsentensä saattaa markkinoille osan tuotannosta ensimmäisen luetelmakohdan mukaisesti.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi tuottajaryhmistä ja niiden liitoista (KOM(96)0058 - C4-0236/96 - 96/0046(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(96)0058 - 96/0046(CNS) ((EYVL C 115, 19.4.1996, s. 60)),

- neuvoston kuultua sitä EY:n perustamissopimuksen 43 artiklan mukaisesti (C4- 0236/96),

- ottaa huomioon työjärjestyksensä 58 artiklan,

- ottaa huomioon maataloutta sekä maaseudun kehittämistä käsittelevän valiokunnan mietinnön (A4-0132/97);

1. Hyväksyy komission ehdotuksen parlamentin tekemin tarkistuksin;

2. Pyytää neuvostoa ilmoittamaan, jos se aikoo poiketa parlamentin hyväksymästä sanamuodosta;

3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

4. Kehottaa puhemiestään välittämään tämän lausunnon neuvostolle ja komissiolle.